ارضیاتی سائنس کی وزارت
ہندوستان کی آزادی کے 75 سال کی یاد میں آزادی کا امرت مہوتسو کے تحت 75 دنوں تک ملک بھر میں 75 سمندری ساحلوں کی صفائی کی جائے گی
مرکزی وزیر ڈاکٹر جتیندر سنگھ نے آج نئی دہلی میں 17 ستمبر 2022 کو بین الاقوامی یوم ساحلی صفائی کے موقع پر تیاریوں کا جائزہ لینے کے لئے ایک میٹنگ کی صدارت کی
سالانہ تقریب، جس کا انعقاد ہر سال ستمبر کے تیسرے ہفتے میں ہوتا ہے، رواں سال 17 ستمبر کو اس کا انعقاد کیا جا رہا ہے، جو کہ اتفاق سے وزیراعظم جناب نریندر مودی کی یوم پیدائش کا دن ہے۔ جناب نریندر مودی دنیا بھر میں ہر طرح سے ماحولیات کے تحفظ کے مقصد کو آگے بڑھا رہے ہیں
ملک کی آزادی کے 75 ویں سال میں آزادی کا امرت مہوتسو کی تقریبات کے ساتھ اس سال کی تقریب بھی اتفاق سے اسی دن منعقد ہورہی ہے،ساحلی صفائی مہم کے تحت 3 جولائی سے 17 ستمبر 2022 تک 75 دنوں کے لئے ملک بھر میں 75 ساحلوں کی صفائی کی جائے گی
اس ایونٹ میں بڑی تعداد میں لوگوں کی شرکت کے ساتھ یہ اپنی نوعیت کی پہلی اور طویل ترین چلنے والی س
سائنس و ٹیکنالوجی  کے مرکزی وزیر مملکت ، ارضیاتی سائنس  کے وزیر مملکت، پی ایم او ، اہلکار، عوامی شکایات، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج یہاں ارضیاتی سائنس کی وزارت کے صدر دفتر ، پرتھوی بھون میں 17 ستمبر 2022 کو آئندہ ‘‘بین الاقوامی یوم ساحلی صفائی 2022 کے لئے تیاریوں کا جائزہ لینے کی خاطر ایک میٹنگ کی صدارت کی۔
مرکزی وزیر نے کہا کہ سالانہ تقریب ، جس کا انعقاد ہر سال ستمبر کے تیسرے ہفتے کو ہوتا ہے، رواں سال 17 ستمبر کو ہو رہی ہے، جو کہ اتفاق سے وزیراعظم جناب نریندر مودی کی یوم پیدائش کا دن ہے، جو پوری دنیا میں تمام طرح سے صفائی ، سمندری ساحلی تحفظ، ماحولیات اور ماحولیاتی تحفظ کے مقصد کو آگے بڑھا رہے ہیں۔
ڈاکٹر جتیندر سنگھ نے کہا کہ رواں سال کی تقریب بھی اتفاقاً ملک کی آزادی کے 75 ویں سال میں آزادی کا امرت مہوتسو کی تقریبات کے ساتھ منعقد کی جارہی ہے۔ انہوں نے کہا کہ ساحلی صفائی مہم کے تحت تین جولائی سے 17 ستمبر 2022 تک 75 دنوں کے لئے ملک بھر میں 75 سمندری ساحلی صفائی کا کام انجام دیا جائے گا۔
رواں سال کی تقریب کی انفرادیت کے بارے میں با ت کرتے ہوئے ڈاکٹر جتیندر سنگھ نے کہا کہ اس تقریب میں بڑی تعداد میں لوگوں کی شرکت کے ساتھ اپنی نوعیت کی یہ پہلی اور طویل ترین چلنے والی ساحلی صفائی مہم ہوگی۔ انہوں نے کہا کہ ‘‘سووچھ ساگر، سرکشت ساگر’’ کے پیغام کو پھیلانے کے لئے عام لوگوں کی شرکت نہ صرف ساحلی علاقوں بلکہ ملک کے دیگر حصوں کی خوشحالی کے لئے ضروری ہے۔
ڈاکٹر جتیندر سنگھ نے یہ بھی تجویز پیش کی کہ دیگر ساحلی خطوں ، غیر ساحلی خطوں کو بھی بین الاقوامی یوم ساحلی صفائی کے موقع پر ماحولیات اور ماحولیاتی تبدیلی کے محکموں / مختلف یونیورسٹیوں ، کالجوں اور دیگر اداروں کے ڈویژنوں کے ذریعہ عام لوگوں تک پیغام پھیلانے کی بھی منصوبہ بندی کرنی چاہئے۔ ڈاکٹر جتیندر سنگھ نے اپنے خیالات کا اظہار کرتے ہوئے کہا کہ ساحلی صفائی اور سکیورٹی سے متعلق علم اور معلومات کا اشتراک ملک اور بعض ساحلی ریاستوں / اضلاع کے مجموعی مفاد میں ہے۔
مرکزی وزیر نے لوگو اشتہاری ٹیگ لائن نیز اس سے متعلق دیگر موضوعاتی پہلوؤں کو ازسر نو جائزہ لیا۔ انہوں نے اہم تقریب سے متعلق سرگرمیوں کے انعقاد میں شامل افسران کو بھی سرگرمی سے مہم کو کامیاب بنانے کی ہدایت دی۔
75 روزہ طویل یہ تقریب بروشر کے اجراء اور میڈیا سے سوال وجواب کے ساتھ تین جولائی 2022 سے شروع ہوگی۔ اس تقریب کی ملک بھر میں خاص طور سے ساحلی ریاستوں میں رائے پیش کرنے والوں اور معروف شخصیات کی مقامی تقریبات میں شرکت کے ساتھ شروعات ہوگی۔
اس مہم کا مقصد سمندری ساحلوں سے 1500 ٹن کوڑا کرکٹ کو ہٹانا ہے ، جس سے سمندری حیات کو بڑی راحت ملے گی اور ساحلی علاقوں میں لوگ ٹھہرنا پسند کریں گے۔
اس میٹنگ میں ہندوستانی ساحلی محافظ کے ڈی جی ، ارضیاتی سائنس کی وزارت کے سینئر افسران اور دیگر اداروں کے عہدیدارا ن نے شرکت کی، جو اس تقریب کی میزبانی سے وابستہ ہیں ۔